4.pielikums iepirkuma "TAKSOMETRU PAKALPOJUMU NODROŠINĀŠANA" 
Nr. BKUS 2026/52 nolikumam

LĪGUMS Nr. BKUS 2026/52
par taksometru pakalpojumu nodrošināšanu
(iepirkuma identifikācijas numurs BKUS 2026/52)

VSIA „Bērnu klīniskā universitātes slimnīca” (turpmāk – Pasūtītājs), kuru saskaņā ar Statūtiem un ___________valdes pilnvarojumu pārstāv_____________, no vienas puses, un
__________________ (turpmāk – Izpildītājs), kuru saskaņā ar statūtiem, pārstāv_____________________________________________________, no otras puses 
abas kopā turpmāk sauktas – Puses, bet katra atsevišķi – Puse, 
pamatojoties uz iepirkuma „Taksometru pakalpojumu nodrošināšana” Id. Nr. BKUS 2026/52 (turpmāk – Iepirkums) rezultātiem, noslēdz šādu līgumu par taksometru pakalpojumu nodrošināšanu (turpmāk – Līgums):
1. [bookmark: _Hlk150768488]LĪGUMA PRIEKŠMETS
1.1. [bookmark: _Hlk150768744]Pasūtītājs uzdod, bet Izpildītājs apņemas atbilstoši Pasūtītāja vajadzībām nodrošināt Pasūtītāja darbiniekiem darba pienākumu izpildei nepieciešamos pasažieru pārvadājumus ar vieglajiem pasažieru transportlīdzekļiem Rīgas valstspilsētas (turpmāk – Rīga) administratīvajā teritorijā un līdz 50 km attālumā no Rīgas administratīvi teritoriālās robežas (turpmāk – Pakalpojums) saskaņā šo Līgumu, Līguma 1.pielikumu “Tehniskā specifikācija. Tehniskais piedāvājums”, Līguma 2.pielikumu “Finanšu piedāvājums” un spēkā esošiem normatīvajiem aktiem, kas reglamentē Pakalpojuma sniegšanu.
1.2. Pasūtītājs apņemas samaksāt Izpildītājam par kvalitatīvu un Līguma noteikumiem atbilstošu Pakalpojumu Līgumā noteiktā apjomā, kārtībā un termiņā. 
2. LĪGUMA SUMMA, PAKALPOJUMA CENA UN SAMAKSAS KĀRTĪBA
2.1. Puses vienojas, ka kopējā līguma summa par Pakalpojuma sniegšanu, bez pievienotās vērtības nodokļa (turpmāk – PVN), var sasniegt, bet nevar pārsniegt EUR 32 000,00 (trīsdesmit divi tūkstoši euro, 00 centi) (turpmāk – Līguma summa). PVN tiek aprēķināts saskaņā ar spēkā esošajiem normatīvajiem aktiem.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.3. Līguma 2.pielikumā “Finanšu piedāvājums” (turpmāk – Finanšu piedāvājums) ir iekļauti visi izdevumi, kas saistīti ar Pakalpojuma sniegšanu, tajā skaitā Pakalpojuma sniegšanā izmantojamie palīgmateriāli, mehānismi, instrumenti un iekārtas, Pakalpojuma sniegšanā iesaistīto darbinieku atalgojums, virsizdevumi, peļņa, transporta izmaksas un citas izmaksas, kas nepieciešamas pilnīgai un kvalitatīvai Pakalpojuma sniegšanai, kā arī visi nodokļi (izņemot PVN), nodevas un atļaujas no trešajām personām u.c. maksājumi.
2.4. Puses vienojas, ka  Līguma 2.pielikumā “Finanšu piedāvājums” norādītā Pakalpojuma cena ir nemainīga visā Līguma darbības laikā.
2.5. Pasūtītājs par saņemto Pakalpojumu norēķinās ar pēcapmaksu. Pasūtītājs samaksu par Pakalpojumu veic 30 (trīsdesmit) dienu laikā pēc rēķina saņemšanas pasūtītāja e-pasta adresē: rekini@bkus.lv vai mašīnlasāmā – strukturētā datu formā (e-rēķins) e-apakšadresē EREKINI@40003457128 par faktiski sniegto Pakalpojuma apjomu, saskaņā ar Izpildītāja iesniegto un Līgumā noteiktā kārtībā Pasūtītāja apstiprināto pārskatu par Pasūtītāja darbiniekiem sniegto Pakalpojumu iepriekšējā mēnesī (turpmāk pārskats par sniegto Pakalpojumu), kas sagatavots atbilstoši Līguma 3.pielikumā norādītajai formai (turpmāk – Pārskats par sniegto Pakalpojumu).
2.6. Izpildītājs rēķinu un Pārskatu par sniegto Pakalpojumu iepriekšējā kalendāra mēnesī sagatavo un iesniedz Pasūtītājam līdz katra mēneša 10. datumam.
2.7. Izpildītājs Pārskatā par sniegto Pakalpojumu norāda:
2.7.1. Pasūtītāja piešķirto Līguma numuru;
2.7.2. brauciena datumu; 
2.7.3. brauciena sākuma adresi;
2.7.4. brauciena beigu adresi;
2.7.5. brauciena sākuma laiku;
2.7.6. brauciena beigu laiku;
2.7.7. brauciena ilgumu;
2.7.8. nobraukto attālumu (km);
2.7.9. braucienam piemēroto taksometra nolīgšanas (iekāpšanas) tarifu;
2.7.10. braucienam piemēroto attāluma tarifu par kilometru (EUR/km);
2.7.11. braucienam piemēroto laika tarifu par minūti (EUR /min);
2.7.12. kopējo maksu par braucienu (EUR) bez PVN.
2.8. Ja Pārskatā par sniegto Pakalpojumu nav norādīta Līguma 2.7.punktā noteiktā informācija, Pasūtītāja pilnvarotā persona veic piezīmes Pārskatā par sniegto Pakalpojumu, neparakstot to. Par konstatētajām nepilnībām Pārskatā par sniegto Pakalpojumu Pasūtītājs rakstveidā paziņo Izpildītājam, norādot termiņu, līdz kuram Izpildītājam jāiesniedz Līguma noteikumiem atbilstoši sagatavots Pārskats par sniegto Pakalpojumu. Pasūtītājs veic norēķinus ar Izpildītāju Līguma 2.5.punktā noteiktajā termiņā pēc Līguma noteikumiem atbilstoša Pārskata par sniegto Pakalpojumu saņemšanas.
2.9. Par samaksas dienu tiek uzskatīta diena, kad Pasūtītājs veicis naudas pārskaitījumu uz Izpildītāja Līgumā norādīto norēķina kontu.
2.10. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
3. PAKALPOJUMA IZPILDES KĀRTĪBA
3.1. Pasūtītāja darbinieks piesaka Pakalpojumu vienā no šādiem veidiem:
3.1.1. zvanot uz Izpildītāja tālruni  ... vai …;
3.1.2. izmantojot Izpildītāja tīmekļa vietni ….;
3.1.3. izmantojot aplikāciju ….
3.2. Līguma darbības laikā Izpildītājs nodrošina Pasūtītājam brīvu iespēju saņemt Pakalpojumu 24 (divdesmit četras) stundas diennaktī, 7 (septiņas) dienas nedēļā.
3.3. Izpildītājs, pēc Pakalpojuma pieteikuma saņemšanas, pēc iespējas ātrāk, bet ne vēlāk kā Līguma 1.pielikumā “Tehniskā specifikācija. Tehniskais piedāvājums” norādītajā termiņā ar neieslēgtu skaitītāju ierodas pieteikumā norādītajā vietā un sniedz Pakalpojumu atbilstoši Līguma un Latvijas Republikā spēkā esošo normatīvo aktu prasībām, un saskaņā ar augstas apkalpošanas kultūras standartiem (mašīnas virsbūves un salona tīrība, smēķēšanas aizliegums salonā u.c.) ar tehniskā kārtībā esošu transportlīdzekli un nogādā Pasūtītāja darbinieku Pakalpojuma pieteikumā norādītajā vietā.
4. PUŠU TIESĪBAS UN PIENĀKUMI
4.1. Pasūtītājs:
4.1.1. samaksā Izpildītājam par Pakalpojumu saskaņā ar Līguma noteikumiem;
4.1.2. Pakalpojuma saņemšanas laikā nodrošina Izpildītāja autotransporta bezmaksas iebraukšanu un apstāšanos Pasūtītāja teritorijā;
4.1.3. pieņem un Līgumā noteiktā kārtībā apmaksā izpildītu, Līguma prasībām atbilstošu un kvalitatīvu Pakalpojumu, kas izpildīti atbilstoši spēkā esošiem Latvijas Republikas normatīvajiem aktiem, kas attiecas uz Pakalpojuma izpildes kārtību un kvalitāti;
4.1.4. pēc Izpildītāja pieprasījuma sniedz Izpildītājam kvalitatīvai Pakalpojuma izpildei nepieciešamo informāciju;
4.1.5. Līgumā noteiktajā kārtībā ir tiesīgs palielināt vai samazināt Pakalpojuma apjomu;
4.1.6. nodrošina, ka Pasūtītāja darbinieki Pakalpojuma izpildes laikā nepārvadā ugunsnedrošas, sprāgstošas, indīgas un kodīgas vielas, kā arī bagāžu, kas varētu kaitēt transportlīdzekļa vadītājam, transportlīdzeklim, tā iekārtām vai interjeram;
4.1.7. ir atbildīgs par Pasūtītāja darbinieku darbībām, tajā skaitā Pakalpojuma pasūtījumu un tā atbilstību Līguma noteikumiem, un Pasūtītāja uzvedību vai rīcību Pakalpojuma saņemšanas laikā. 
4.2. Izpildītājs:
4.2.1. sniedz Pakalpojumu kvalitatīvi, Līgumā noteiktajos termiņos un kārtībā;
4.2.2. Pakalpojuma izpildē ievēro Pasūtītāja un tā darbinieku norādījumus, kas saistīti ar Pakalpojuma kvalitatīvu un Līguma noteikumiem atbilstošu izpildi, Līguma noteikumus, un atbild par spēkā esošo drošības tehnikas, darba drošības, vides aizsardzības un atkritumu apsaimniekošanas un citu normatīvo aktu, kas attiecas uz Pakalpojuma izpildes kārtību un kvalitāti, ievērošanu;
4.2.3. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju;
4.2.4. pirms Pakalpojuma uzsākšanas brīdina Pasūtītāja kontaktpersonu (uz e-pastu vai pa tālruni) par Līgumā neparedzētiem apstākļiem, kas var ietekmēt Pakalpojuma izpildi, vienlaikus iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
4.2.5. pēc Pasūtītāja pieprasījuma sniedz pilnu informāciju par Pakalpojuma veikšanas gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
4.2.6. sniedz Pakalpojumu saskaņā ar Pasūtītāja pieteikumu;
4.2.7. uzņemas atbildību par Līguma un Pakalpojuma izpildē iesaistīto Izpildītāja darbinieku vai apakšuzņēmēju rīcību;
4.2.8. atbild par Līguma izpildē iesaistīto Izpildītāja darbinieku vai apakšuzņēmēju darba aizsardzības prasību ievērošanu, nelaimes gadījumiem un to sekām, kas notikušas Pakalpojuma izpildes laikā, ja tam par iemeslu ir Izpildītāja (tā darbinieku vai apakšuzņēmēju) darbība vai bezdarbība;
4.2.9. par saviem līdzekļiem novērš savas darbības vai bezdarbības rezultātā nodarītos bojājumus vai zaudējumus (zaudējumu apmērs tiek noteikts, pieaicinot Pasūtītāja kontaktpersonu un sastādot aktu, kurā norāda zaudējumus, to apjomu);
4.2.10. nekavējoties ziņo Pasūtītāja kontaktpersonai (rakstveidā uz e-pastu un pa tālruni) par jebkādiem iespējamiem zaudējumiem, kas radušies, var rasties Pasūtītājam vai trešajām personām;
4.2.11. atlīdzina Pasūtītājam vai trešajām personām nodarītos tiešos zaudējumu pilnā apmērā (zaudējumu apmērs tiek noteikts, pieaicinot Pasūtītāja kontaktpersonu un sastādot aktu, kurā norāda zaudējumus un to apjomu);
4.2.12. apliecina, ka tam ir visas nepieciešamās atļaujas un tā darbiniekiem un apakšuzņēmējiem ir nepieciešamā kvalifikācija, kas atbilst Latvijas Republikas tiesību aktu prasībām Līgumā noteiktā Pakalpojuma sniegšanai.
4.2.13. Līguma darbības laikā nodrošina Pasūtītājam brīvu iespēju saņemt Pakalpojumu 24 (divdesmit četras) stundas diennaktī, 7 (septiņas) dienas nedēļā;
4.2.14. katru mēnesi Izpildītājs bez papildu samaksas sagatavo un iesniedz Pasūtītāja pilnvarotajai personai elektroniskā veidā Pārskatu par sniegto Pakalpojumu (saskaņā ar Līguma 3. pielikumā pievienoto formu) par Pasūtītāja darbiniekiem sniegto Pakalpojumu iepriekšējā mēnesī par katru braucienu;
4.2.15. visā Līguma darbības laikā nodrošināt spēkā esošas speciālas atļaujas (licences) atbilstoši Autopārvadājumu likuma 35.panta pirmās daļas prasībām.
5. PUŠU MANTISKĀ ATBILDĪBA
5.1. Ja Pasūtītājs neievēro Līgumā noteikto Pakalpojuma samaksas termiņu atbilstoši Līguma noteikumiem, Izpildītājs ir tiesīgs prasīt Pasūtītājam līgumsodu 0,1% no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas.  Pasūtītājs līgumsodu samaksā desmit darba dienu laikā no Izpildītāja rēķina saņemšanas dienas.
5.2. Ja Izpildītājs neievēro Līgumā noteikto Pakalpojuma uzsākšanas vai izpildes termiņu, Pasūtītājs ir tiesīgs aprēķināt Izpildītājam līgumsodu 0,1% no termiņā nesniegtā Pakalpojuma par katru kavējuma dienu, bet ne vairāk kā 10% no termiņā nesniegtā Pakalpojuma summas. Izpildītājs līgumsodu samaksā desmit darba dienu laikā no Pasūtītāja rēķina nosūtīšanas dienas.
5.3. Ja Izpildītājs veicis Pakalpojumu nekvalitatīvi, par ko ir nosūtīta rakstveida pretenzija vai sastādīts defektu akts, Pasūtītājs ir tiesīgs aprēķināt Izpildītājam līgumsodu EUR 200,00 eiro par katru konstatēto gadījumu. Līgumsodu Izpildītājs samaksā desmit darba dienu laikā no Pasūtītāja rēķina nosūtīšanas dienas.
5.4. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu EUR 150,00 eiro par katru konstatēto gadījumu. Puse līgumsodu samaksā desmit darba dienu laikā no Pasūtītāja rēķina nosūtīšanas dienas.
5.5. Ja Izpildītājs neievēro darba drošības noteikumus, Pasūtītājs ir tiesīgs aprēķināt Izpildītājam līgumsodu EUR 150,00 eiro par katru konstatēto gadījumu. Izpildītājs līgumsodu samaksā desmit darba dienu laikā no Pasūtītāja rēķina nosūtīšanas dienas.
5.6. Ja Izpildītājs vienpusēji izbeidz Līgumu, izņemot Līguma 7.9.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10% no Līguma summas. Izpildītājs līgumsodu samaksā desmit darba dienu laikā no Pasūtītāja rēķina nosūtīšanas dienas Izpildītājam.
5.7. Izbeidzot Līgumu 7.11.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10% no Līguma summas. Izpildītājs līgumsodu samaksā desmit darba dienu laikā no Pasūtītāja rēķina nosūtīšanas dienas Izpildītājam.
5.8. Līgumsoda samaksa neatbrīvo Puses no turpmākās Līguma saistību izpildes un zaudējumu (ja tādi ir radušies) atlīdzināšanas.
5.9. Pasūtītājs ir tiesīgs Izpildītājam aprēķināto līgumsodu ieturēt no aprēķinātā Pakalpojuma rēķina vai gala maksājuma, un Izpildītājs nav tiesīgs celt jebkāda veida pretenzijas šajā sakarā.
5.10. Ja Līgumā noteikto termiņu neievērošanas vai nekvalitatīvi veikta Pakalpojuma rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā.
5.11. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
5.12. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
6. NEPĀRVARAMA VARA
6.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
6.2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ.
6.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 6.2. punkta noteikumus.
6.4. Ja nepārvaramas varas dēļ Līguma izpilde aizkavējas ilgāk par trīsdesmit dienām, Puses ir tiesīgas vienpusēji izbeigt Līgumu, par to rakstveidā brīdinot otru Pusi piecas darba dienas iepriekš.
6.5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
7. [bookmark: _Ref367713281]LĪGUMA DARBĪBAS TERMIŅŠ, GROZĪJUMU VEIKŠANA UN IZBEIGŠANA
7.1. Līgums stājas spēkā tā parakstīšanas dienā. Līgums ir spēkā divdesmit četrus mēnešus no Līguma spēkā stāšanas dienas, vai līdz Līguma summas apguvei atkarībā no tā, kurš no nosacījumiem iestājas pirmais.
7.2. Ja divdesmit četru mēnešu laikā Līguma summa nav apgūta, Puses var izskatīt iespēju pagarināt Līguma darbības termiņu līdz 12 mēnešiem, nepalielinot Līguma summu. Kopējais Līguma termiņš nedrīkst pārsniegt normatīvajos aktos noteikto maksimāli pieļaujamo iepirkuma līguma termiņu.
7.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
7.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.4.1. grozījumi ir nebūtiski,
7.4.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos,
7.4.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
7.5. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
7.5.1. ja objektīvu apstākļu dēļ Pakalpojuma vai izpildes laikā Pasūtītājs ir uzdevis veikt Izpildītājam Līgumā neparedzēta pakalpojuma izpildi;
7.5.2. neparedzētie pakalpojumi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Tehnisko specifikāciju;
7.5.3. Līguma izpildes laikā atklājas, ka nepieciešami tādi pakalpojuma apjomi, kuri pirms tam nebija noteikti, un tie ir nepieciešami pilnvērtīgai Pakalpojuma izpildei.
7.6. Ja Līguma izpildes laikā ir veikti Līguma 7.5. punktā minētie grozījumi, Puses ir tiesīgas pagarināt Pakalpojuma vai Līguma izpildes termiņu proporcionāli veikto grozījumu apmēram.
7.7. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
7.8. [bookmark: _Hlk15245448][bookmark: _Ref367863386][bookmark: _Hlk15245468]Pasūtītājam ir tiesības vienpusēji izbeigt Līgumu bez Izpildītāja piekrišanas, ja:
7.8.1. Izpildītājs trīs reizes nav ievērojis Līgumā noteikto Pakalpojuma izpildes termiņu, par ko ir nosūtītas trīs pretenzijas;
7.8.2. Izpildītājs trīs reizes Pakalpojumu veic neatbilstoši Līguma noteikumiem un tā pielikumiem, par ko Pasūtītājs sastādījis un nosūtījis Izpildītājam trīs pretenzijas;
7.8.3. [bookmark: _Hlk15245606]Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
7.8.4. Izpildītājs Pasūtītājam nodarījis zaudējumus;
7.8.5. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
7.8.6. Līgumu nav iespējams izpildīt tādēļ, ka pret Izpildītāju ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, vai Izpildītājs ir iegādājies preces vai pakalpojumus no tādas fiziskas vai juridiskas personas (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
7.8.7. pasludināts Izpildītāja maksātnespējas process, uzsākta Izpildītāja likvidācija vai apturēta tā saimnieciskā darbība;
7.8.8. nepārvaramas varas iestāšanās gadījumā;
7.8.9. Līguma izpildes laikā uzraugošā iestāde ir konstatējusi ar konkurenci saistītu pārkāpumu, ir piemērojusi Izpildītājam sodu, un tas ir stājies spēkā.
7.9. Izpildītājam ir tiesības vienpusēji izbeigt Līgumu bez Pasūtītāja piekrišanas, ja:
7.9.1. Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums pārsniedz trīsdesmit dienas;
7.9.2. nepārvaramas varas iestāšanās gadījumā.
7.10. Ja Pasūtītājam ir zudusi nepieciešamība saņemt Pakalpojumu, Pasūtītājs ir tiesīgs vienpusēji izbeigt Līgumu, informējot Izpildītāju rakstiski vismaz vienu mēnesi iepriekš.
7.11. [bookmark: _Hlk15245913]Izbeidzot Līgumu 7.8.1.-7.8.4.apakšpunktā noteiktajos gadījumos, Pasūtītājam ir tiesības aprēķināt Izpildītājam līgumsodu, kā arī Izpildītājs atlīdzina Pasūtītājam radušos zaudējumus.
7.12. Izbeidzot Līgumu 7.8.5.-7.8.8., 7.9.2.apakšpunktā un 7.10.punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
7.13. Ja Līgums tiek izbeigts Līguma 7.8.9.punktā noteiktajā gadījumā, Pasūtītājs ir tiesīgs piemērot Izpildītājam līgumsod Līguma ietvaros faktiski saņemtā Pakalpojuma vērtībā par periodu no pārkāpuma konstatēšanas līdz brīdim, kad uzraugošās iestādes lēmums ir stājies spēkā.
7.14. Līgumā noteiktajos gadījumos Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai otrajā dienā, ja paziņojums parakstīts ar drošu elektronisko parakstu.
7.15. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma noteikumiem) ne vēlāk kā līdz Līguma izbeigšanas dienai.
8. APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTĪŠANA (ja attiecināms)
8.1. Izpildītājs apņemas piecu darba dienu laikā no Līguma noslēgšanas, t.sk., no attiecīgo izmaiņu brīža informēt Pasūtītāju par Pakalpojuma izpildē piesaistāmajiem apakšuzņēmējiem, t.sk., jaunajiem apakšuzņēmējiem (t.sk. apakšuzņēmēju apakšuzņēmējiem) un izmaiņām piesaistāmajos apakšuzņēmējos (t.sk. apakšuzņēmēju apakšuzņēmējos).
8.2. Izpildītājs nav tiesīgs bez rakstiskas saskaņošanas ar Pasūtītāju nomainīt apakšuzņēmējus vai iesaistīt papildus apakšuzņēmējus Līguma izpildē. Pasūtītājs ir tiesīgs pirms lēmuma pieņemšanas par apakšuzņēmēju nomaiņu prasīt nomaināmā apakšuzņēmēja viedokli par nomaiņas iemesliem.
8.3. Izpildītājam ir pienākums rakstiski saskaņot ar Pasūtītāju jaunu apakšuzņēmēju piesaisti Līguma izpildē.
8.4. Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:
8.4.1. piedāvātais apakšuzņēmējs neatbilst iepirkuma procedūras dokumentos noteiktajām apakšuzņēmējiem izvirzītajām prasībām;
8.4.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.pantā noteiktajiem izslēgšanas gadījumiem;
8.4.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000,00 eiro atbilst Publisko iepirkumu likuma 42.pantā noteiktajiem izslēgšanas gadījumiem;
8.4.4. apakšuzņēmēja nomaiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.5. Pasūtītājs nepiekrīt jauna apakšuzņēmēja piesaistei, ja tā būtu ietekmējusi piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.pantu, termiņus skaitot no dienas, kad pieteikums par apakšuzņēmēja nomaiņu iesniegts Pasūtītājam. Izslēgšanas gadījumus pārbauda tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.
8.7. Pasūtītājs pieņem lēmumu atļaut vai atteikt Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā piecu darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam, paziņojumu nosūtot uz Izpildītāja e-pastu un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un ir saistošs abām Pusēm.
9. DATU AIZSARDZĪBAS UN KONFIDENCIALITĀTES NOTEIKUMI
9.1. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
9.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
9.3. Pēc Pasūtītāja pieprasījuma Izpildītājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
9.4. Pusēm ir pienākums ievērot tiesību aktu prasības personas datu aizsardzības jomā.
9.5. Izpildītājs apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt Pasūtītāja tīmekļvietnē.
9.6. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
9.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
9.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
9.9. Izpildītājs nodrošina informācijas konfidencialitātes noteikumu izpildi no jebkuru trešo personu puses, ko Izpildītājs piesaistījis Līguma izpildē.
9.10. Puse atlīdzina jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
10. VISPĀRĪGIE NOTEIKUMI
10.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar spēkā esošajiem normatīvajiem aktiem.
10.2. Visa Pušu rakstveida sarakste uzskatāma par saņemtu septītajā dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8.00 līdz plkst. 17.00 un piektdien no plkst. 8.30 līdz plkst. 15.00.
10.3. Puses paziņo viena otrai par Pušu Līguma 10.8.punktā noteikto personas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju piecu darba dienu laikā no dienas, no attiecīgu apstākļu iestāšanās, nosūtot ierakstītu paziņojumu, kas kļūst par Līguma neatņemamu sastāvdaļu.
10.4. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
10.5. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
10.6. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
10.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
10.8. Puses vienojas, ka ar Līguma izpildi saistītos jautājumus risinās:
10.8.1. no Pasūtītāja puses: __________________;
10.8.2. no Izpildītāja puses: __________________.
10.9. Līguma pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama visu pušu parakstīts Līguma formāts.
10.10. Līgumam ir pievienoti šādi pielikumi[footnoteRef:1]: [1:  Tiks pievienoti, slēdzot līgumu.] 

10.11. Līguma 1.pielikums "Tehniskā specifikācija. Tehniskais piedāvājums";
10.12. Līguma 2.pielikums “Finanšu piedāvājums”;
10.13. Līguma 3.pielikums "Pārskats par Pasūtītāja darbiniekiem sniegto Pakalpojumu iepriekšējā mēnesī ".
11. PUŠU REKVIZĪTI


*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.



1.pielikums LĪGUMAM Nr. BKUS 2026/52
par taksometru pakalpojumu nodrošināšanu
Tehniskā specifikācija. Tehniskais piedāvājums.
2.pielikums LĪGUMAM Nr. BKUS 2026/52
par taksometru pakalpojumu nodrošināšanu
Finanšu piedāvājums.

3.pielikums LĪGUMAM Nr. BKUS 2026/52
par taksometru pakalpojumu nodrošināšanu
Pārskats par sniegto Pakalpojumu 202_.gada ________________

Pasūtītājs: VSIA „Bērnu klīniskā universitātes slimnīca”
Izpildītājs:_______________________________________
Līguma numurs: BKUS 2026/52

Pārskatu sagatavoja: ________________________________________________________
                                       Vārds Uzvārds, amats, telefons, e-pasts
DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
